Komisijos sprendimas
1999 m. kovo 30 d.
patvirtinantis nenumatytų atvejų planus, skirtus kontroliuoti klasikinį kiaulių marą
(pranešta dokumentu Nr. C(1999) 769)
(tekstas svarbus EEE)
(1999/246/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1980 m. sausio 22 d. Tarybos direktyvą 80/217/EEB, įdiegiančią Bendrijos priemones klasikiniam kiaulių marui kontroliuoti [1], su paskutiniais pakeitimais, padarytais Sprendimu 93/384/EEB [2], ypač į jos 14b straipsnį,
kadangi reikalavimai, taikytini mutatis mutandis rengiant nenumatytų atvejų planus, skirtus kontroliuoti klasikinį kiaulių marą, yra nustatyti Komisijos sprendime 91/42/EEB [3];
kadangi tam tikros valstybės narės pateikė patvirtinti nacionalinius nenumatytų atvejų planus; kadangi juos išnagrinėjus buvo nustatyta, kad šie planai atitinka visus Sprendime 91/42/EEB nustatytus reikalavimus ir veiksmingas jų įgyvendinimas leis pasiekti pageidaujamą tikslą;
kadangi siekiant užtikrinti planų veiksmingumą būtina atlikti veiksmų plano tyrimus ir modeliavimo pratimus;
kadangi nenumatytų atvejų planai turi būti reguliariai atnaujinami;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Patvirtinami I priede išvardytų valstybių narių pateikti nenumatytų atvejų planai, skirti kontroliuoti klasikinį kiaulių marą.
2 straipsnis
Šis sprendimas skirtas valstybėms narėms.
Priimta Briuselyje, 1999 m. kovo 30 d.